
Nr. 8597/1/29.05.2024
													
Referat de aprobare 
privind aprobarea încheierii Acordului de parteneriat aferent proiectului “Protejarea și valorificarea, în scop turistic, a patrimoniului natural și creșterea siguranței turiștilor în zona munților Cindrel, Lotru și Făgăraș, județul Sibiu”, în vederea depunerii acestuia spre finanțare de către Consiliul Județean Sibiu, în cadrul Programului Regiunea Centru 2021-2027
[bookmark: _Hlk164944805]Consiliul Județean Sibiu îndeplinește atribuții privind dezvoltarea economico-socială a județului, conform art. 173 alin.(1) lit. b) din OUG nr.57/2019 privind Codul administrativ, cu modificările și completările ulterioare. În acest sens, în vederea unei dezvoltări durabile a județului, care să conducă la păstrarea și valorificarea patrimoniului natural, Consiliul Județean Sibiu a analizat teritoriile din județ cu potențial turistic ridicat. Având în vedere că cele mai importante resurse naturale se concentrează în zona de sud a județului - în cadrul grupelor de munţi Cindrel, Lotru şi Făgăraş, au fost identificate trei obiective de investiții, pentru care se va solicita finanțare prin  Programul PR Centru, Prioritatea 7 - O regiune cu turism sustenabil, Intervenția 7.1.2. - Protejarea și valorificarea în scop turistic a patrimoniului natural și a resurselor balneare:
- construirea unui punct de belvedere destinat drumeților amatori/turiștilor (în zona Vârfului Bătrâna (UAT Rășinari);
- construirea unui refugiu montan inclusiv cu funcțiune de punct belvedere, destinat turiștilor, dar și echipei Salvamont (în zona Vârfului Prejba (UAT Sadu);
- reabilitarea, modernizarea și dotarea Bazei Salvamont Bâlea Lac, județul Sibiu.
Apelul de proiecte în cadrul căruia va fi transmisă cererea de finanțare este de tip competitiv. Data de începere a depunerii de proiecte este 29.05.2024, iar data de închidere a apelului este 29.08.2024.
Cele 3 obiective identificate se află în arii naturale protejate pe teritoriile UAT Comuna Rășinari, UAT Comuna Sadu și UAT Comuna Cârțișoara.
Deoarece o condiție de eligibilitate pentru realizarea investiției este ca solicitantul finanțării să dețină drepturi asupra imobilelor (clădire și /sau teren), obiecte al proiectului, este necesară aprobarea parteneriatului între solicitant – UAT Județul Sibiu și unitățile administrativ-teritoriale care dețin dreptul de proprietate asupra imobilelor (teren și/sau clădire) - obiecte ale proiectului: UAT Comuna Rășinari, UAT Comuna Sadu și UAT Comuna Cârțișoara.
Acordul de parteneriat respectă modelul orientativ atașat Ghidului solicitantului și stabilește rolurile și responsabilități celor 4 parteneri la realizarea proiectului, drepturile și obligațiile acestora,  precum și valoarea contribuției fiecărui partener la implementarea activităților proiectului. 
Întrucât cele expuse mai sus sunt necesare și oportune și în baza art. 129 alin. (2) lit.e), alin. (8) lit.c), alin. (14) din Ordonanța de urgență a Guvernului nr.57/2019 privind Codul administrativ, cu modificările și completările ulterioare propunem spre analiză și aprobare Proiectul de hotărâre privind aprobarea încheierii Acordului de parteneriat aferent proiectului “Protejarea și valorificarea, în scop turistic, a patrimoniului natural și creșterea siguranței turiștilor în zona munților Cindrel, Lotru și Făgăraș, județul Sibiu”, în vederea depunerii acestuia spre finanțare de către Consiliul Județean Sibiu, în cadrul Programului Regiunea Centru 2021-2027

